Það er alltaf sama sagan með ykkur kommana , nú reynið þið að búa til bombu úr því að Landsbankinn hafi gefið ríkisstjórninni rauðvínsflösku . En kvartið og kveinið í ykkur snýst ekki um siðferði - þetta eru bara öfundar - og óánægjugól sem koma til af því að þið hafið ekki fengið sama skammt og hinir . Og ekki batnar rausið í ykkur þegar fréttist að Glitnir hafi splæst freyðivíni á ráðherrana . En hvað um víngjafir almennt , hafa þær tilætluð áhrif á þiggjandann eins og þið kommarnir viljið vera láta ? Rannsóknir sýna ótvírætt að svo er ekki . Í 95% tilvika gleymist gefandinn eða þá að þiggjandinn kennir gefandanum um ýmis asnaprik sem hann framkvæmir í vímunni . Ég hef til dæmis mínar heimildir um það að fyrrverandi ríkisstjórnarflokkar hafi um nokkurra ára skeið sent Bush Bandaríkjaforseta íslenskt brennivín í jólagjöf , m.a. í því skyni að minna hann á mikilvægi herstöðvarinnar á Miðnesheiði . Sömu heimildir mínar greina einnig frá því að þessar sendingar hafi haft þveröfug áhrif - eins og reyndar kunnugt er . Flest bendir til þess að vegna drykkjunnar hafi Bush gleymnt herstöðinni en hins vegar eru áramótaávörp forsetans frá þessum árum hinum venjulega Bandaríkjamanni enn í fersku minni .